มนตรี ยอดปัญญา

มนตรี ยอดปัญญา (8 สิงหาคม พ.ศ. 2493 – 26 พฤศจิกายน พ.ศ. 2554) อดีตประธานศาลฎีกา คนที่ 40

ประวัติ
มนตรี เกิดเมื่อวันที่ 8 สิงหาคม พ.ศ. 2493 จบการศึกษาประถมศึกษาโรงเรียนเทศบาล 1 (พะเยาประชานุกูล) มัธยมศึกษาต้นโรงเรียนพะเยาพิทยาคม พ.ศ. 2503-2508 มัธยมศึกษาปี 3 โรงเรียนมัธยมวัดเบญจมบพิตร พ.ศ. 2509 มัธยมปีที่ 4-5 โรงเรียนวัดเทพศิรินทร์ พ.ศ. 2511ตั้งมนตรี  ยอดปัญญา เป็นปธ.ศาลฎีกา จาก decha.com ก็ได้เข้าศึกษาต่อในระดับอุดมศึกษา สำเร็จการศึกษาคณะนิติศาสตร์ มหาวิทยาลัยธรรมศาสตร์ พ.ศ. 2516 และเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา สมัยที่ 27 พ.ศ. 2516“มนตรี ยอดปัญญา” ประธานศาลฎีกา ถึงแก่อสัญกรรมด้วยภาวะหัวใจล้มเหลวและติดเชื้อในกระแสโลหิตที่ รพ.ศิริราช. จากผู้จัดการออนไลน์. 27 พฤศจิกายน 2554

การทำงาน
เข้ารับราชการเริมตำแหน่งเป็นอัยการผู้ช่วย จนกระทั่งได้เป็นผู้พิพากษาศาลจังหวัดขอนแก่น ผู้พิพากษาประจำกระทรวง ผู้พิพากษาหัวหน้าศาลเยาวชนและครอบครัวจังหวัดเชียงใหม่ ผู้พิพากษาหัวหน้าศาลจังหวัดพิษณุโลก รองอธิบดีผู้พิพากษาศาลแพ่งกรุงเทพใต้ ผู้พิพากษาหัวหน้าคณะในศาลอุทธรณ์ ผู้พิพากษาศาลฎีกา รองประธานศาลฎีกา และประธานศาลฎีกา
ผลงานวิชาการ
มนตรี ยอดปัญญามีผลงานด้านวิชาการ โดยเป็นอาจารย์ผู้บรรยาย วิชา กฎหมายวิธีพิจารณาความแพ่ง ภาค 2 ที่สำนักอบรมศึกษากฎหมายแห่งเนติบัณฑิตยสภา และในมหาวิทยาลัยหลาย แห่ง อาทิ มหาวิทยาลัยรามคำแหง มหาวิทยาลัยกรุงเทพ มหาวิทยาลัยธุรกิจบัณฑิตย์ มหาวิทยาลัยรังสิต ซึ่งได้รับการยอมรับจากผู้พิพากษาด้วยกันว่าเป็นผู้ที่มีความรู้ความเชี่ยว ชาญเกี่ยวกับคำพิพากษาศาลฎีกาเป็นอย่างสูง สามารถจดจำฎีกาที่บรรพตุลาการเคยมีคำวินิจฉัยไว้ได้อย่างแม่นยำ ทั้งเลขที่ฎีกา องค์คณะผู้พิพากษาที่ตัดสิน จนได้ชื่อว่าเป็น "ตู้ฎีกาเคลื่อนที่"มนตรี ยอดปัญญา"ปธ.ศาลสูงคนใหม่ "ตู้ฎีกาเคลื่อนที่"ตัดสินคดีการเมืองโชกโชน

ถึงแก่อนิจกรรม
มนตรี ถึงแก่อนิจกรรมด้วยภาวะหัวใจล้มเหลวและติดเชื้อในกระแสโลหิต เมื่อวันที่ 26 พฤศจิกายน พ.ศ. 2554 สิริอายุ 61 ปี วันที่ 30 เมษายน พ.ศ. 2555 เวลา 15.07 น. พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินแทนพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ไปในการพระราชทานเพลิงศพ นายมนตรี ยอดปัญญา ณ วัดเทพศิรินทราวาสราชวรวิหารสมเด็จพระบรมฯ พระราชทานเพลิงศพ นายมนตรี ยอดปัญญา จาก krobkruakao.com วันที่ 30 เมษายน 2555

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๕, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๑๐, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๒๐ ตอนที่ ๔ ข หน้า ๒๙๖, ๑๓ มีนาคม ๒๕๔๖

อ้างอิง

หมวดหมู่:ประธานศาลฎีกาไทย
หมวดหมู่:ผู้พิพากษาไทย
หมวดหมู่:บุคคลจากโรงเรียนพะเยาพิทยาคม
หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:บุคคลจากโรงเรียนเทพศิรินทร์
พ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลในประวัติศาสตร์กรุงรัตนโกสินทร์